கேள்வி: மேலாநெல்லி என்பது என்ன?
பதில்: }} மேலாநெல்லி (''Phyllanthus tenellus'') என்பது ஃபிலாந்தேசியே குடும்பத்தைச் சேர்ந்த ஒரு மூலிகைத் தாவரமாகும். இது பொதுவாக மஸ்கரேன் தீவு இலைப் பூ என்று அழைக்கப்படுகிறது, ஏனெனில் இது மஸ்கரீன் தீவுகளைச் சேர்ந்தது. இது பெரும்பாலும் மலர் படுக்கைகள், தோட்டங்கள், சாலையோரங்கள் உள்ளிட்ட பிற பகுதிகளில் ஒரு களையாக உள்ளது.
கேள்வி: மேலாநெல்லி - விளக்கம் குறித்து விரிவாக சொல்லுங்கள்.
பதில்: இது 20-50 செமீ (7.9-19.7 அங்குலம்) உயரம் வரை வளரும். இந்த தாவரத்தின் பிரதான தண்டு இலைகளைக் கொண்டிருக்காது. ஆனால் சிறிய செதில்களைக் கொண்டிருக்கும். மேலும் இரண்டாம் நிலை தண்டுகளில் பூக்களும், இலைகளும் இருக்கும். இதன் மலர்கள் கண்ணுக்குத் தெரியாத அளவு சிறியவையாக இருக்கும். மேலும் ஒரே பாலினத்தைச் சார்ந்தவை. ஆண் மற்றும் பெண் பூக்கள் ஒரே தாவரத்தில் அமைந்துள்ளன .
கேள்வி: மேலாநெல்லி - பரவல் என்பது என்ன?
பதில்: இத்தாவரத்தின் ஒரு இரகமான ''பி. டெனெல்லஸ்'' மஸ்கரீன் தீவுகள் தவிர, கிழக்கு ஆப்பிரிக்கா, பிற மேற்கு இந்தியப் பெருங்கடல் தீவுகள் மற்றும் அறபுத் தீபகற்பம் ஆகியவற்றிலும் இருக்கலாம் எனப்படுகிறது. இத்தாவரம் ஆத்திரேலியா, மெக்சிகோ, தென் அமெரிக்கா, கிழக்கு வட அமெரிக்கா (புளோரிடா முதல் வர்சீனியா மேற்கு கலிபோர்னியா வரை), அத்துடன் மத்திய தரைக்கடல் பகுதி, ஆசியா மற்றும் மேற்கிந்திய தீவுகள் உள்ளிட்ட வெப்பமண்டல மற்றும் மிதவெப்ப மண்டல பகுதிகளில் இயற்கையான களையாக மாறியுள்ளது.